CELEX: 32019D0872
Language: lv
Date: 2019-03-26 00:00:00
Title: Komisijas Īstenošanas lēmums (ES) 2019/872 (2019. gada 26. marts) par Apvienotās Karalistes maksājumu aģentūru grāmatojumu noskaidrošanu saistībā ar Eiropas Lauksaimniecības fonda lauku attīstībai (ELFLA) finansētajiem izdevumiem 2018. finanšu gadā (izziņots ar dokumenta numuru C(2019) 2358)

28.5.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 140/98
               
            
         KOMISIJAS ĪSTENOŠANAS LĒMUMS (ES) 2019/872
         (2019. gada 26. marts)
         par Apvienotās Karalistes maksājumu aģentūru grāmatojumu noskaidrošanu saistībā ar Eiropas Lauksaimniecības fonda lauku attīstībai (ELFLA) finansētajiem izdevumiem 2018. finanšu gadā
         
            
               (izziņots ar dokumenta numuru C(2019) 2358)
            
         
         (Autentisks ir tikai teksts angļu valodā)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 17. decembra Regulu (ES) Nr. 1306/2013 par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (1) un jo īpaši tās 51. pantu,
         apspriedusies ar Lauksaimniecības fondu komiteju,
         tā kā:
         
                     (1)
                  
                  
                     Saskaņā ar Regulas (ES) Nr. 1306/2013 51. pantu, pamatojoties uz dalībvalstu iesniegtajiem gada pārskatiem, kam pievienota grāmatojumu noskaidrošanai nepieciešamā informācija un revīzijas atzinums par pārskatu pilnīgumu, pareizumu un patiesumu, kā arī sertifikācijas struktūru sagatavoti ziņojumi, Komisijai pirms tā gada 31. maija, kurš seko attiecīgajam budžeta gadam, jāapstiprina tās pašas regulas 7. pantā minēto maksājumu aģentūru grāmatojumi.
                  
               
                     (2)
                  
                  
                     Saskaņā ar Regulas (ES) Nr. 1306/2013 39. pantu lauksaimniecības finanšu gads sākas “N – 1” gada 16. oktobrī un beidzas “N” gada 15. oktobrī. Lai grāmatojumu noskaidrošanā, ko veic par 2018. finanšu gadu, Eiropas Lauksaimniecības fonda lauku attīstībai (ELFLA) izdevumu atsauces periodu salāgotu ar Eiropas Lauksaimniecības garantiju fonda (ELGF) atsauces periodu, būtu jāņem vērā izdevumi, kas Apvienotajai Karalistei radušies no 2017. gada 16. oktobra līdz 2018. gada 15. oktobrim, kā noteikts Komisijas Īstenošanas regulas (ES) Nr. 908/2014 (2) 11. panta 1. punktā.
                  
               
                     (3)
                  
                  
                     Tā kā Apvienotā Karaliste jau ir Komisijai paziņojusi nepieciešamo grāmatvedības informāciju, ir lietderīgi turpināt attiecīgā grāmatojumu noskaidrošanas lēmuma pieņemšanu saskaņā ar Regulas (ES) Nr. 1306/2013 51. pantu.
                  
               
                     (4)
                  
                  
                     Īstenošanas regulas (ES) Nr. 908/2014 33. panta 2. punkta otrajā daļā ir paredzēts, ka summu, kas saskaņā ar minētās regulas 33. panta 1. punktā minēto lēmumu par grāmatojumu noskaidrošanu ir atgūstama no katras dalībvalsts vai tai izmaksājama, nosaka, attiecīgajā finanšu gadā veiktos starpposma maksājumus atskaitot no izdevumiem, kas saskaņā ar 33. panta 1. punktu atzīti attiecīgajam gadam.
                  
               
                     (5)
                  
                  
                     Pēc tam, kad Apvienotā Karaliste ir nosūtījusi informāciju un ir veiktas visas vajadzīgās pārbaudes un grozījumi, attiecībā uz ELFLA finansētajiem izdevumiem Komisija var pieņemt lēmumu par šādu maksājumu aģentūru grāmatojumu pilnīgumu, pareizumu un patiesumu: Department of Agriculture, Environment and Rural Affairs, The Scottish Government Rural Payments and Inspections Directorate un Rural Payments Agency. Komisija ir pārbaudījusi Apvienotās Karalistes iesniegto informāciju un pirms šā lēmuma pieņemšanas datuma paziņojusi Apvienotajai Karalistei pārbaužu rezultātus kopā ar nepieciešamajiem grozījumiem.
                  
               
                     (6)
                  
                  
                     Šo maksājumu aģentūru gada pārskati un tiem pievienotie dokumenti ļauj Komisijai pieņemt lēmumu par iesniegto gada pārskatu pilnīgumu, pareizumu un patiesumu.
                  
               
                     (7)
                  
                  
                     Saistībā ar Apvienotās Karalistes maksājumu aģentūras Welsh Government iesniegto informāciju ir vajadzīgs papildu izziņas darbs, un tāpēc tās grāmatojumus šajā lēmumā noskaidrot nevar.
                  
               
                     (8)
                  
                  
                     Regulas (ES) Nr. 1306/2013 54. panta 2. punkts paredz, ka tad, ja pārkāpuma summa nav atgūta četru gadu laikā pēc atgūšanas pieprasījuma dienas vai astoņu gadu laikā pēc prasības iesniegšanas valsts tiesā, 50 % no neatgūšanas finansiālajām sekām sedz attiecīgā dalībvalsts. Regulas (ES) Nr. 1306/2013 54. panta 4. punktā ir noteikts, ka gada pārskatiem, kas dalībvalstīm Komisijai jāiesniedz saskaņā ar Īstenošanas regulas (ES) Nr. 908/2014 29. pantu, dalībvalstis pievieno apliecinātu tabulu, kurā norādītas summas, kas tām jāsedz saskaņā ar Regulas (ES) Nr. 1306/2013 54. panta 2. punktu. Īstenošanas regulā (ES) Nr. 908/2014 ir noteikumi par to, kā īstenojams dalībvalstu pienākums ziņot par atgūstamajām summām. Tabulas paraugs, kas dalībvalstīm jāizmanto, lai sniegtu informāciju par atgūstamajām summām, ir pievienots Īstenošanas regulas (ES) Nr. 908/2014 II pielikumā. Pamatojoties uz dalībvalstu aizpildītajām tabulām, Komisijai būtu jālemj par tādas neatgūšanas finansiālajām sekām, kas saistīta ar pārkāpumiem, kuri ir senāki par attiecīgi četriem vai astoņiem gadiem.
                  
               
                     (9)
                  
                  
                     Saskaņā ar Regulas (ES) Nr. 1306/2013 54. panta 3. punktu dalībvalstis, pienācīgi to pamatojot, var pieņemt lēmumu neturpināt atgūšanu. Šādu lēmumu var pieņemt vienīgi tādos gadījumos, ja līdzekļu atgūšanas izmaksas, kas jau radušās vai kas varētu rasties, kopā pārsniedz atgūstamo līdzekļu summu vai ja atgūšana izrādās neiespējama debitora vai juridiski par pārkāpumu atbildīgās personas maksātnespējas dēļ, kas ir konstatēta un apstiprināta saskaņā ar attiecīgās dalībvalsts tiesību aktiem. Ja šādu lēmumu pieņem četru gadu laikā pēc atgūšanas pieprasījuma dienas vai astoņu gadu laikā pēc prasības iesniegšanas valsts tiesā, neatgūšanas finansiālās sekas 100 % apmērā būtu jāsedz no Savienības budžeta. Gan summas, par kurām Apvienotā Karaliste pieņem lēmumu neturpināt atgūšanu, gan tās lēmuma pamatojums ir norādīts kopsavilkuma ziņojumā, kas minēts Regulas (ES) Nr. 1306/2013 54. panta 4. punktā, kurš lasīts saistībā ar tās 102. panta 1. punkta pirmās daļas c) apakšpunkta iv) punktu. Tātad šīs summas nebūtu jāsedz Apvienotajai Karalistei, un tāpēc tās būtu jāsedz no Savienības budžeta.
                  
               
                     (10)
                  
                  
                     Šajā lēmumā turklāt būtu jāņem vērā vēl palikušās summas, kas Apvienotajai Karalistei Regulas (ES) Nr. 1306/2013 54. panta 2. punkta piemērošanas rezultātā jāsedz saistībā ar ELFLA 2007.–2013. gada plānošanas periodu.
                  
               
                     (11)
                  
                  
                     Regulas (ES) Nr. 1306/2013 36. panta 3. punkta b) apakšpunktā noteikts, ka starpposma maksājumi jāveic, nepārsniedzot kopējo plānoto ELFLA finansiālo ieguldījumu. Atbilstīgi Īstenošanas regulas (ES) Nr. 908/2014 23. panta 2. punktam, ja izdevumu deklarāciju kopsumma pārsniedz lauku attīstības programmai plānotā ieguldījuma kopsummu, maksājamo summu samazina līdz plānotajam apjomam, neskarot Regulas (ES) Nr. 1306/2013 34. panta 2. punktā noteikto maksimālo apjomu. Komisija samazināto summu atlīdzina vēlāk pēc grozītā finanšu plāna pieņemšanas vai plānošanas perioda noslēgumā.
                  
               
                     (12)
                  
                  
                     Saskaņā ar Regulas (ES) Nr. 1306/2013 51. pantu šim lēmumam nebūtu jāskar turpmākie lēmumi, kurus Komisija var pieņemt, lai izslēgtu no Savienības finansējuma izdevumus, kas nav veikti saskaņā ar Savienības noteikumiem,
                  
               IR PIEŅĒMUSI ŠO LĒMUMU.
         
            1. pants
            Ar šo lēmumu ir noskaidroti Apvienotās Karalistes maksājumu aģentūru Department of Agriculture, Environment and Rural Affairs, The Scottish Government Rural Payments and Inspections Directorate un Rural Payments Agency grāmatojumi, kas saistīti ar izdevumiem, kurus Eiropas Lauksaimniecības fonds lauku attīstībai (ELFLA) finansējis attiecībā uz 2018. finanšu gadu.
            Summas, kas atbilstīgi šim lēmumam ir atgūstamas no Apvienotās Karalistes vai tai izmaksājamas saskaņā ar katru lauku attīstības programmu, ir norādītas I pielikumā.
         
         
            2. pants
            Attiecībā uz 2018. finanšu gadu šis lēmums neaptver II pielikumā norādītos Apvienotās Karalistes maksājumu aģentūras Welsh Government grāmatojumus, kas attiecas uz ELFLA finansētajiem lauku attīstības programmu izdevumiem, kuri ir saistīti ar 2014.–2020. gada plānošanas periodu, un par tiem tiks pieņemts turpmāks lēmums par grāmatojumu noskaidrošanu.
         
         
            3. pants
            Summas, kas Apvienotajai Karalistei Regulas (ES) Nr. 1306/2013 54. panta 2. punkta piemērošanas rezultātā jāsedz saistībā ar ELFLA, proti, tā 2014.–2020. gada plānošanas periodu un 2007.–2013. gada plānošanas periodu, ir norādītas šā lēmuma III pielikumā.
         
         
            4. pants
            Šis lēmums neskar turpmākus atbilstības noskaidrošanas lēmumus, kurus Komisija saskaņā ar Regulas (ES) Nr. 1306/2013 52. pantu var pieņemt, lai no Savienības finansējuma izslēgtu izdevumus, kas nav veikti saskaņā ar Savienības noteikumiem.
         
         
            5. pants
            Šis lēmums ir adresēts Lielbritānijas un Ziemeļīrijas Apvienotajai Karalistei.
         
         
            Briselē, 2019. gada 26. martā
            
               
                  Komisijas vārdā –
               
               
                  Komisijas loceklis
               
               Phil HOGAN
            
         
         
            (1)  OV L 347, 20.12.2013., 549. lpp.
         
         
            (2)  Komisijas 2014. gada 6. augusta Īstenošanas regula (ES) Nr. 908/2014, ar ko paredz noteikumus par to, kā Eiropas Parlamenta un Padomes Regulu (ES) Nr. 1306/2013 piemēro attiecībā uz maksājumu aģentūrām un citām struktūrām, finanšu pārvaldību, grāmatojumu noskaidrošanu, noteikumiem par pārbaudēm, nodrošinājumu un pārredzamību (OV L 255, 28.8.2014., 59. lpp.).
      
      
         
            I PIELIKUMS
            
               NOSKAIDROTIE ELFLA IZDEVUMI ATBILSTOŠI KATRAI LAUKU ATTĪSTĪBAS PROGRAMMAI 2018. FINANŠU GADAM
            
            NO DALĪBVALSTS ATGŪSTAMĀ VAI TAI IZMAKSĀJAMĀ SUMMA ATBILSTOŠI KATRAI PROGRAMMAI
            
               Apstiprinātās programmas un deklarētie izdevumi attiecībā uz ELFLA 2014.–2020. gadam
            
            
                        (EUR)
                     
                  
                        DV
                     
                     
                        
                           CCI
                        
                     
                     
                        2018. gada izdevumi
                     
                     
                        Korekcijas
                     
                     
                        Kopā
                     
                     
                        Summas, ko nevar izmantot atkārtoti
                     
                     
                        2018. finanšu gada apstiprinātā noskaidrotā summa
                     
                     
                        Starpposma maksājumi, kas dalībvalstij atmaksāti par finanšu gadu
                     
                     
                        Summa, kas atgūstama no (–) attiecīgās dalībvalsts vai tai izmaksājama (+)
                     
                  
                         
                     
                     
                         
                     
                     
                        i
                     
                     
                        ii
                     
                     
                        iii = i + ii
                     
                     
                        iv
                     
                     
                        v = iii - iv
                     
                     
                        vi
                     
                     
                        vii = v – vi
                     
                  
                        UK
                     
                     
                        2014UK06RDRP001
                     
                     
                        341 029 324,58 
                     
                     
                        0,00
                     
                     
                        341 029 324,58 
                     
                     
                        0,00
                     
                     
                        341 029 324,58 
                     
                     
                        340 987 294,18 
                     
                     
                        42 030,40 
                     
                  
                        UK
                     
                     
                        2014UK06RDRP002
                     
                     
                        17 901 684,45 
                     
                     
                        0,00
                     
                     
                        17 901 684,45 
                     
                     
                        0,00
                     
                     
                        17 901 684,45 
                     
                     
                        17 901 330,80 
                     
                     
                        353,65
                     
                  
                        UK
                     
                     
                        2014UK06RDRP003
                     
                     
                        127 217 147,23 
                     
                     
                        0,00
                     
                     
                        127 217 147,23 
                     
                     
                        0,00
                     
                     
                        127 217 147,23 
                     
                     
                        127 388 490,41 
                     
                     
                        – 171 343,18 
                     
                  
      
      
         
            II PIELIKUMS
            
               MAKSĀJUMU AĢENTŪRU GRĀMATOJUMU NOSKAIDROŠANA
            
            2018. FINANŠU GADS, ELFLA
            
               Maksājumu aģentūras un programmas, kuru grāmatojumi ir atdalīti un tiks aplūkoti turpmākā lēmumā par grāmatojumu noskaidrošanu
            
            
                        Dalībvalsts
                     
                     
                        Maksājumu aģentūra
                     
                     
                        Programma
                     
                  
                        Apvienotā Karaliste
                     
                     
                        
                           Welsh Government
                        
                     
                     
                        2014UK06RDRP004
                     
                  
      
      
         
            III PIELIKUMS
            
               MAKSĀJUMU AĢENTŪRU GRĀMATOJUMU NOSKAIDROŠANA
            
            2018. FINANŠU GADS, ELFLA
            
               Korekcijas saskaņā ar Regulas (ES) Nr. 1306/2013 54. panta 2. punktu
            
            
                         
                     
                     
                         
                     
                     
                        Korekcijas, 2014.–2020. gada plānošanas periods
                     
                     
                        Korekcijas, 2007.–2013. gada plānošanas periods
                     
                  
                        Dalībvalsts
                     
                     
                        Valūta
                     
                     
                        Valsts valūtā
                     
                     
                        EUR
                     
                     
                        Valsts valūtā
                     
                     
                        EUR
                     
                  
                        UK (*1)
                        
                     
                     
                        GBP
                     
                     
                        —
                     
                     
                        —
                     
                     
                        48 141,99 
                     
                     
                        —
                     
                  
               (*1)  Attiecībā uz maksājumu aģentūrām, kuru grāmatojumi ir atdalīti, 54. panta 2. punktā paredzētais samazinājums piemērojams, kad grāmatojumi tiks iesniegti noskaidrošanai.